Projekts

LATVIJAS REPUBLIKAS MINISTRU KABINETS

2011.gada \_ . \_\_\_\_ Noteikumi Nr.

Rīgā (prot. Nr. .§)

**Grozījumi Ministru kabineta 2002.gada 27.decembra noteikumos Nr.596 "Higiēnas prasības izglītības iestādēm, kas īsteno pirmsskolas izglītības programmas"**

Izdoti saskaņā ar

Epidemioloģiskās drošības likuma 38.¹ pantu

Izdarīt Ministru kabineta 2002.gada 27.decembra noteikumos Nr.596 "Higiēnas prasības izglītības iestādēm, kas īsteno pirmsskolas izglītības programmas" (Latvijas Vēstnesis, 2003, 2.nr., 106.nr.; 2006, 141.nr.; 2008, 96.nr.; 2009, 133.nr. ) šādus grozījumus:

1. Izteikt noteikumu nosaukumu šādā redakcijā „Higiēnas prasības izglītības iestādēm, kas īsteno pirmsskolas izglītības programmas un uzraudzības pakalpojumu sniedzējiem, kas sniedz uzraudzības pakalpojumus pirmsskolas vecuma bērniem”.
2. Papildināt noteikumu 1.punktu aiz vārda „programmas” ar vārdiem „un uzraudzības pakalpojumu sniedzējiem, kas sniedz uzraudzības pakalpojumus pirmsskolas vecuma bērniem ilgāk par 4 stundām dienā (turpmāk – uzraudzības pakalpojumu sniedzējs).”
3. Papildināt noteikumus ar 3.¹, 3.² un 3.³ punktu šādā redakcijā:

"3.¹Pirms uzraudzības pakalpojumu sniegšanas uzsākšanas, uzraudzības pakalpojumu sniedzējs Veselības inspekcijā iesniedz personīgi vai elektroniski (ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu un apriti), vai nosūta pa pastu paziņojumu, kurā norāda komersanta nosaukumu, juridisko adresi un pakalpojuma sniegšanas vietu.

3.²Ja mainās paziņojumā norādītā informācija par komersanta nosaukumu, juridisko adresi vai pakalpojuma sniegšanas vietu, uzraudzības pakalpojumu sniedzējs 14 dienu laikā pēc attiecīgajām izmaiņām iesniedz ar izmaiņām saistīto informāciju Veselības inspekcijā.

3.³Veselības inspekcija publicē savā mājaslapā internetā uzraudzības pakalpojumu sniedzēju sarakstu un atjauno attiecīgo informāciju ne retāk kā četras reizes gadā.”

1. Papildināt noteikumus ar 16.¹ punktu šādā redakcijā:

“16.¹ Šo noteikumu 11.,12.,13.,14.,15. un 16.punkts attiecas uz tiem uzraudzības pakalpojumu sniedzējiem, kuru pakalpojuma sniegšanas vietā ir teritorija.”

1. Noteikumi stājas spēkā 2011.gada 1.jūnijā.

08.02.2011. 15:55

275

I.Birzniece

67876161, inga.birzniece@vm.gov.lv

Ministru prezidents V.Dombrovskis

Veselības ministrs J.Bārzdiņš